Source: http://mpetskas.com/?p=71882
Timestamp: 2020-07-12 07:23:37+00:00
Document Index: 9028795

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Καθυστερεί η νέα Κοινωφελής Εργασία λόγω αλλαγών | Μπέτσκας
Home Εργασία Καθυστερεί η νέα Κοινωφελής Εργασία λόγω αλλαγών
Τροποποιήσεις αναμένονται στην υπουργική απόφαση για το πρόγραμμα Κοινωφελούς Εργασίας του ΟΑΕΔ και για 36.500 προσλήψεις σε Δήμους, Περιφέρειες, Κέντρα Κοινωνικής Πρόνοιας Περιφερειών (ΚΚΠΠ)/συναφείς φορείς, Υπηρεσίες Υπουργείων και άλλων φορέων.
Σύμφωνα με πληροφορίες η διαδικασία βρίσκεται κολλημένη στο ΑΣΕΠ το οποίο αναμένει τροποποιήσεις στην υπουργική απόφαση, προκειμένου στην συνέχεια να δώσει το πράσινο φως για να προχωρήσει ο ΟΑΕΔ στην δημόσια πρόσκληση όπου θα ορίσει τις ημερομηνίες υποβολής ηλεκτρονικών δηλώσεων. Ειδικότερα υπάρχουν αυτή τη στιγμή μία σειρά ζητημάτων τα οποία μπορούν να επιλυθούν με τροποποιήσεις στην υπουργική απόφαση ώστε στην συνέχεια να προχωρήσει η προκήρυξη των θέσεων από τον ΟΑΕΔ και να οριστούν οι προθεσμίες υποβολής των ηλεκτρονικών αιτήσεων.
Στην συνέχεια ο ΟΑΕΔ θα προχωρήσει στην κατάρτιση των προσωρινών πινάκων ωφελουμένων, όπου θα υπάρξει η διαδικασία των ενστάσεων. Ο ΟΑΕΔ κατατάσσει σε προσωρινό πίνακα τους συμμετέχοντες και τον αναρτά στο διαδικτυακό του τόπο. Η υποβολή, με ηλεκτρονικό μόνο τρόπο, ένστασης επιτρέπεται μέσα σε αποκλειστική προθεσμία 3 εργάσιμων ημερών. Κατόπιν εξέτασης των ενστάσεων από το ΔΣ του ΟΑΕΔ εντός 10 εργάσιμων ημερών, αναρτάται ο οριστικός πίνακας κατάταξης ανέργων.
Οι δυνητικά ωφελούμενοι, κατόπιν πρόσκλησης του ΟΑΕΔ, θα κληθούν με την πρόσκληση να υποβάλουν, αποκλειστικά με ηλεκτρονικό τρόπο, μία αίτηση συμμετοχής για την τοποθέτησή τους στις προκηρυσσόμενες θέσεις, για μία ειδικότητα, επιλέγοντας από μία μέχρι τρεις υπηρεσίες τοποθέτησης ή/και επιβλέποντες φορείς, όπως προβλέπει η πρόσκληση.
Προηγούμενο άρθροΡυθμίσεις κυκλοφορίας για την λειτουργία της λαϊκής της Τετάρτης στην Καστοριά
Επόμενο άρθροΖ. Τζηκαλάγιας: 101 χρόνια μετά η μνήμη δε σβήνει ποτέ – Αναγνώριση της Γενοκτονίας τώρα!